Skipton House



NHS (National Health Service – Állami Közegészségügyi Szolgálat) Anglia és NHS Improvement (Fejlesztés)

80 London Road

London

SE1 6LH

Besorolás: Hivatalos

Kiadvány engedélyezési száma: C1321

**A COVID-19 elleni védőoltás elérhető, és Ön jogosult arra, hogy védve legyen a fertőző betegségek ellen**

**A koronavírus** (**COVID-19) elleni védőoltás mindenki számára ingyenesen** elérhető azEgyesült Királyságban. **Ez valamennyi bevándorlóra is érvényes.**

Az Egyesült Királyságban már több millió ember megkapta a COVID-19 elleni védőoltást. A vakcina biztonságos, és nem tartalmaz semmilyen állati eredetű vagy káros összetevőt. A COVID-19 által előidézett halálozás és súlyos megbetegedés ellen ez a legjobb védekezési mód.

**A COVID-19 elleni védőoltáshoz Önnek nincs szüksége arra, hogy rendelkezzen saját háziorvossal vagy NHS (társadalombiztosítási) számmal.**

**Ha Ön nem rendelkezik NHS-számmal,** az oltás beadásának megszervezéséhez keresse fel a helyi háziorvost, vagy menjen el egy COVID-19 oltópontra, ahol nem szükséges előjegyzés.

**Ha Ön rendelkezik NHS-számmal,** arra szeretnénk bátorítani, hogy ha behívják az oltásra, jelenjen meg, és vegye fel az oltást.

Annak eldöntéséhez, hogy mi a legjobb Önnek és az Önnel együtt élő személyeknek, tájékoztatni szeretnénk a COVID-19-elleni védőoltásról, és Ön is kérhet információt az egészségügyi személyzettől.

Önt **senki nem fogja kényszeríteni** arra, hogy beolttassa magát a COVID-19 elleni vakcinával, és **ez nincs befolyással** az Ön menedékjogára vagy menekült jogállására.

A COVID-19-tesztekhez elvégzésénél, a kezeléseknél és a védőoltás beadásánál **nem végeznek** **bevándorlási ellenőrzést.**

A COVID-19 elleni maximális védelem eléréséhez általában **két adag COVID-19 védőoltás beadása szükséges.**

**Az oltás beadását követően** Ön kapni fog egy kártyát, amely tartalmazza az oltóanyaggal kapcsolatos információkat. Ha tudja, vigye magával ezt a kártyát a második oltására. Ha nem kapná meg ezt a kártyát, jelezze, és kérje el.

A COVID-19 elleni védőoltásról az alábbi helyeken olvashat további információkat angolul és más nyelveken is:

* COVID-19-cel kapcsolatos tudnivalók felnőttek számára
* Az NHS Anglia COVID-19-védőoltással kapcsolatos tájékoztató anyagai
* [COVID-19-védőoltásra vonatkozó információk fogamzóképes korban lévő, várandós, várandósságot tervező illetve szoptató nők számára](https://www.gov.uk/government/publications/covid-19-vaccination-women-of-%20childbearing-age-currently-pregnant-planning-a-pregnancy-or-breastfeeding)
* [COVID](https://www.gov.uk/government/publications/covid-19-vaccination-easy-read-resources)-19-cel kapcsolatos, könnyen olvasható anyagok
* A [Doctors of the World UK (A Világ Orvosai Egyesült Királyság) COVID-19-védőoltásra vonatkozó tájékoztatója](https://www.doctorsoftheworld.org.uk/coronavirus-vaccine-information/)

**Regisztrálhatok a háziorvosnál?**

Az Egyesült Királyságban **bárki** dönthet úgy, hogy a háziorvosnál regisztrál. Az Ön háziorvosa segít kapcsolatba lépni az egészségügyi szolgálatokkal.

Kérhetik Öntől, hogy igazolja a lakcímét vagy a személyazonosságát.

**Ha Önnek nincs olyan okmánya, amivel igazolni tudná a lakcímét vagy a személyazonosságát,** akkor ezt jelezze számukra**.** Ön ettől függetlenül regisztrálni tud majd a háziorvosnál.

**Ha Ön rendelkezik olyan okmánnyal, amely igazolja az Ön lakcímét vagy személyazonosságát,** akkor, ha lehetséges, ezt adja át**.**

Az orvos **bizalmasan kezel** minden Önre és az egészségére vonatkozó információt.

Ha hasznosnak találja, a regisztrációkor mutassa meg ezt a levelet a háziorvosi rendelőben.

Ha további segítségre van szüksége ahhoz, hogy háziorvost találjon, és nála regisztrálni tudjon, érdeklődjön a lakhatási segítőjénél (housing worker) vagy hívja fel a 0300 311 2233 számot. Ha további információra van szüksége, keresse fel az NHS weboldalát,és használja a háziorvosi belépőkártyát.

Tisztelettel,



**Dr Nikki Kanani**

Helyettes vezető felelős tisztviselő, COVID-19 Vaccination Deployment Programme (COVID-19-elleni Védőoltás Program)

Az alapellátás orvosigazgatója

**NHS (National Health Service – Állami Közegészségügyi Szolgálat) Anglia és NHS Improvement (Fejlesztés)**

Ez a levél elérhető angol nyelven, valamint hamarosan elérhető lesz arab, bengáli, brazil-portugál, bolgár, kínai, cseh, észt, fárszi, görög, gudzsaráti, hindi, litván, lett, pandzsábi, lengyel, román, roma, orosz, spanyol, szomáli, török, twi, ukrán és urdu nyelven.